
The globalization process of the economy and of the information amplifies the nonconformities of human actions.
New challenges generate miscellaneous asymmetries, accentuate the existing ones and so the consequences of their economical, cultural, social and military impacts become worse.
In the future, the asymmetric war – a component related with the start of a chaotic war – appears as confusing and threatening.
In order to maintain a good management of peacekeeping, it is recommendable to evaluate the asymmetry of the actors’ powers which could be involved in conflicts, the tendencies variables, the IT potentialities, as well as the global efficiency of observed war’s law rules adopted and the necessity of new complementary rules.
The national and international conflicts can and must be prevented by a permanent and competent knowledge of the human society evolution, of regional and local social peculiarities and of the optimized modalities for resolving the premises of possible controversial situations, in order to avoid violent confrontations and their unpredictable effects.
I. Conflicte armate internaţionale simetrice/asimetrice şi alte violenţe
1.1. Conflicte armate internaţionale simetrice şi asimetrice
Procesul de globalizare economică, socială şi informaţională amplifică nonconformismul acţiunilor oamenilor.
În cea mai mare parte a războaielor convenţionale/simetrice, beligeranţii se confruntau cu forţe sensibil egale şi rezultatele puteau fi previzibile apreciindu-se cantitatea sau calitatea oponenţilor şi iscusinţele comandanţilor.
Dintotdeauna, războaiele, chiar cele considerate simetrice, au avut componente asimetrice, strategice sau tactice.
Noi provocări produc asimetrii diverse, adiţionându-le celor existente, iar consecinţele impacturilor lor economice, culturale, sociale şi militare se agravează.
În condiţiile dezvoltării fără precedent a armamentelor strategice (rachete balistice, aviaţie strategică, rachete de croazieră, submarine nucleare, portavioane gigantice, arme perfecţionate de înaltă precizie, arme bazate pe nanotehnologii, biotehnologii, etc.), bipolaritatea s-a fracturat iremediabil şi confruntările simetrice nu mai sunt posibile datorită imenselor disproporţionalităţi între actori.
Soluţiile viabile din etapa confruntărilor considerate simetrice au devenit imposibile în cea post-simetrică.
Dar conflictele armate au devenit efectiv asimetrice după fabricarea bombei nucleare şi a armamentelor de înaltă precizie, care au accentuat disproporţia şi au făcut posibil războiul non-contact, provocând riposta haotică. Din acest punct de vedere, „actele teroriste” pot fi considerate modalităţi ale războiului asimetric, utilizând mijloace non-convenţionale asimetrice pentru anihilarea ţintelor. Astfel, forţele oarbe se manifestă fără să mai respecte nici o lege.
În perspectivă, conflictele armate asimetrice – componente incipiente ale războiului haotic – devin tot mai ameninţătoare, chiar dacă există deja strategii de vârf pentru controlul unor astfel de confruntări.
Dacă la origine, război asimetric/neconvenţional însemna războiul dintre doi sau mai mulţi actori ale căror puteri militare erau diferite semnificativ, astăzi, teoreticienii militari tind să extindă asimetriile strategice sau tactice. Astfel, „războiul asimetric” se poate referi la un conflict în care resursele celor doi beligeranţi diferă esenţial şi, în luptă, fiecare interacţionează încercând reciproc să-şi descopere şi să atace puntele slabe. Aceste bătălii implică strategii şi tactici ale războiului neconvenţional, combatanţii „mai slabi” căutând să folosească strategii diverse pentru escamotarea deficienţelor cantitative sau calitative.
În timp ce războiul rece era, în mare măsură, un război „de idei” simetric ideologic, strategia americană pentru războiul global împotriva terorismului, configurată în 2001, vizează complexitatea interacţiunii factorilor politici, economici, spirituali-religioşi, etc. Americanii s-au descurcat în războiul simetric dar s-au trezit „descoperiţi” în războiul ideologic asimetric, implicând mai ales spiritualitatea şi credinţa religioasă.
Astăzi, galaxia noastră dispune de tehnologii extraordinare. Printre ele, cibernetica s-a preocupat de similitudinile dintre sistemele vii şi maşini. Cu ajutorul ei, urmărim evoluţia cyborg-ului – fuziunea finală a biologiei cu fizica, a omului cu maşina…
1.2. Conflicte armate internaţionale şi non-internaţionale
Pacea este rezultatul echilibrului forţelor latente ale entităţilor, naţionale şi/sau internaţionale, reflectând o virtuală stare simetrică a lor.
Stările conflictuale evidenţiază activarea asimetriilor.
Conflictele sunt generate de diferende (asimetrii comunicaţionale) care se pot manifesta violent, gradual (neînţelegeri – tensiuni – crize – conflicte), în funcţie de gravitatea evolutivă şi pot deveni „armate” în măsura apelării la forţe armate pentru realizarea obiectivelor urmărite.
Războaiele configurează formele cele mai violente de manifestare a relaţiilor conflictuale dintre grupări mari de oameni (popoare, naţiuni, state, comunităţi sociale), organizate militar, care utilizează lupta armată pentru impunerea intereselor proprii.
În general, conform legilor războiului, dreptul de a participa la operaţii militare se limitează la combatanţii unui stat care întrunesc elementele caracteristice necesare. Acest drept poate fi exercitat numai de forţe suficient de bine organizate, în cadrul unui sistem internaţional de control, care să asigure manifestarea lor responsabilă.
Conflictele armate internaţionale implică forţele armate ale statelor, ale căror acţiuni sunt guvernate de normele dreptului internaţional umanitar.
Conflictele armate non-internaţionale sunt confruntări armate între o autoritate a unui stat şi grupări armate sau între diverse grupări armate, pe teritoriul lor naţional.
Distincţia între conflictele armate internaţionale şi cele non-internaţionale rămâne o parte esenţială a dreptului conflictelor armate.
Soluţionarea conflictelor şi stările post-conflictuale reechilibrează relativ forţele oponente, redresând simetria lor virtuală ante-conflictuală.
1.3. Alte forme de violenţă nereglementate în dreptul internaţional
Conflictelor din domeniile clasice – diplomatic, politic, economic şi militar – li se adaugă mereu conflicte din domenii diverse: mediatic, informaţional, cultural, cibernetic, spaţial, genetic, etc.
Numeroase forme de violenţă majore exced normelor dreptului internaţional umanitar contemporan.
Printre acestea se află:
• tensiunile interne şi tulburările interioare – forme de violenţă manifestate pe teritoriul unui stat, care contravin ordinii de drept a statului respectiv;
• conflictele destructurate (terorismul transnaţional) care, deşi sunt deosebit de agresive se consideră delicte săvârşite de persoane particulare şi nu antrenează răspunderea statelor.[1]
• războiul informaţional;
• războiul mediatic;
• războiul cibernetic;
• agresiunile subliminale, etc.
Actorii participanţi la astfel de conflicte nu respectă nici un fel de norme de conduită, acţionează cu „arme” artizanale sau din ce în ce mai sofisticate şi eludează orice formă de control. Fanatismul le poate accentua agresivitatea.
Practica internaţională şi opinio iuris nu aplică dreptul internaţional al conflictelor armate unor conflicte dintre state şi anumiţi actori non-statali. Se admite totuşi aplicabilitatea limitată a unor norme de drept umanitar vizând grupările armate transnaţionale. Astfel, toate acţiunile desfăşurate de astfel de grupări armate, reprezentând un stat sau fiind de facto coordonate şi controlate de statul respectiv, împotriva forţelor armate sau a teritoriului unui alt stat, intră sub incidenţa dreptului internaţional umanitar.
În literatura de specialitate se examinează măsura în care conflictele necontrolabile prin normele de drept existente, au componente specifice conflictelor armate. Unele ar putea intra sub incidenţa normelor dreptului privind conflictele armate internaţionale, altele pot fi vizate de normele de drept privind conflictele non-internaţionale, însă cea mai mare parte nu se regăsesc în sferele normelor juridice şi necesită reglementări adecvate.
Un sistem juridic eficient trebuie să fie în măsură să concilieze permanent pretenţiile concurente ale prezumtivilor actori şi să fie capabil să se adapteze permanent, modernizându-se şi evoluând în pas cu schimbările societăţii. Evaluarea aspectelor care concură la manifestarea unor astfel de violenţe poate stimula extinderea dreptului internaţional prin reglementări specifice lor, pentru sancţionarea autorilor supravieţuitori.
II. Evaluări ale unor aspecte ale conflictelor armate internaţionale
Printre posibilele evaluări ale complexităţii aspectelor conflictelor armate internaţionale învederăm:
• evaluări ale asimetriei conflictelor internaţionale şi ale tendinţelor sale (variabile tendenţiale);
• evaluări ale influenţei potenţialului tehnologiei informaţionale vizând disproporţionalitatea mijloacelor actorilor conflictelor internaţionale;
• evaluarea eficienţei globale a respectării convenţiilor internaţionale existente şi a necesităţii statuării complementare a unor norme noi vizând aspecte nereglementate încă în domeniul relaţiilor internaţionale care ar putea evolua spre stări conflictuale.
 
 
2.1. Evaluări ale asimetriei conflictelor internaţionale şi ale tendinţelor sale (variabile tendenţiale)
A. Aproximativa egalitate iniţială a actorilor (a şi b), individuali sau grupaţi antitetic, implică măsurarea gradului de exprimare a egalităţiiinegalităţii, aceasta putându-se efectua cu ajutorul mulţimilor subtile, al mulţimilor vagi sau al celor ale lui Kantor.
Astfel, dacă a>b ≥ asimetrie, a-b măsurând asimetria, μ(a>b) = 1-e-k(a-b), în care:
• a, b = actorii implicaţi în conflict;
• μ = gradul de apartenenţă al proprietăţii exprimate;
• e = constanta 2,71828 (număr transcendent);
• k = parametrul de apartenenţă, cuprins, de regulă, între 2 şi 5.
B. Consecinţele negative ale conflictelor internaţionale includ:
• afectarea populaţiei civile,
• degradarea mediului,
• diminuarea resurselor materiale,
• periclitarea vieţii şi sănătăţii generaţiilor următoare, etc.
Ele pot fi estompate prin activarea unor consecinţe pozitive pe temen lung, cum sunt:
• dezvoltarea cercetării ştiinţifice a măsurilor preventive posibile;
• alocarea de fonduri pentru soluţii politice preconflictuale;
• respectarea convenţiilor internaţionale existente şi statuarea prin noi convenţii internaţionale a unor noi norme obligatorii privind aspecte nereglementate care ar putea evolua spre stări conflictuale (ex.: extinderea IT şi agresiunea informatică, posibila agresiune subliminală, etc.).
Concentrarea puterii de-a-lungul istoriei a avut efecte favorabile dezvoltării societăţii (tendinţe de echitate şi dreptate socială, sprijinirea conservării cunoştinţelor folositoare omului, respectarea unor reguli de convieţuire, protejarea mediului, pedepsirea nerespectării normelor stabilite, etc.).
Au fost şi efecte defavorabile, apărând abuzuri până la adevărate tiranii.
În timp, contradicţia dintre nedreptatea tiraniei şi lipsa de fermitate a unor conducători prea toleranţi a dus la o cale de mijloc care a permis progresul real al societăţii.
 
2.2. Evaluări ale influenţei potenţialului tehnologiei informaţionale vizând disproporţionalitatea mijloacelor actorilor conflictelor internaţionale
Astfel de evaluări consemnează statistic măsurători efectuate de experţi timp îndelungat (mai mulţi ani). Pentru scurtarea duratei se poate acţiona prin brainstorming şi/sau prin explorarea ideilor constructive.
Având în vedere spaţiul extins al IT, influenţa sa asupra disproporţionalităţii posibilităţilor de confruntare ale actorilor se poate evalua prin punctaje convenţionale specifice [ex.: afectarea populaţiei civile = pierderi de vieţi omeneşti, diminuarea capacităţii de muncă (răniri, îmbolnăviri, etc.), distrugeri materiale…].
Se poate efectua evaluarea locală sau zonală, globală sau pe grupuri de indivizi (compuse din: bărbaţi, femei, copii) şi pe grupe de vârste. În prima etapă se evaluează efectele distructive ale atacurilor, putându-se contura:
• pronosticuri privind măsurile de apărare ale celor agresaţi;
• pronosticuri privind eficienţa apărării;
• observarea realităţii şi compararea cu pronosticurile efectuate;
• evidenţierea raporturilor între pronosticuri şi consecinţele reale, etc.
Raportul dintre forţa atacurilor şi eficacitatea măsurilor de apărare poate fi:
• favorabil agresorilor: efectele distructive sunt majore, adică peste 0,5;
• favorabil celor agresaţi: efectele distructive sunt minore, respectiv sub 0,5;
• nedecis, inclusiv rivind efectele distructive.
În a doua etapă se efectuează observaţii mai riguroase şi se actualizează rezultatele.
Prin observaţii se acordă puncte care exprimă starea victimelor (sv) şi starea agresorilor (sa).
Se obţin relaţiile:
a) S0v = P10v + P20v +…+ Pn0v
în care:
• S0v = starea victimei în momentul iniţial (exprimată prin puncte procentuale);
• P10v = numărul de puncte care exprimă starea componentei 1 avictimei;
• P20v = numărul de puncte care exprimă starea componentei 2 avictimei;
• Pn0v = numărul de puncte care exprimă starea componentei n avictimei;
• n = numărul de componente ale victimei.
b) S0a = Q10a + Q20a +…+ Qm0a
în care:
• S0a = starea agresorului în momentul iniţial (exprimată prin puncteprocentuale);
• Q10a = numărul de puncte care exprimă starea componentei 1 aagresorului;
• Q20a = numărul de puncte care exprimă starea componentei 2 aagresorului;
• Qm0a= numărul de puncte care exprimă starea componentei m aagresorului.
• m = numărul de componente ale agresorului.
Punctele unei componente (i/j) – iЄ[1,n] / jЄ[1,m] – evaluează o acţiune avictimei/agresorului, care poate fi de apărare/atac.
Componentele de referinţă sunt:
• viaţa;
• integritatea (fizică, biologică, psihică, etc.);
• proprietarea (averea).
În mod convenţional, stările iniţiale se consideră ca fiind integrale, adică totalizează 100 de puncte.
Pe măsură ce conflictul se derulează, victima agresată pierde procente, variabila tendenţială tinzând către 0 (pierderea vieţii).
Modul de evaluare al pagubelor se efectuează similar constatărilor agenţilor de asigurări.
În final se totalizează pagubele P în perioada T.
Evoluţia pierderilor este dată de raportul dintre pagube şi durata conflictului, adică:
P
R = ——
T
în care, R = rata pagubelor.
 
 
2.3. Evaluarea eficienţei globale a respectării convenţiilor internaţionale existente şi a necesităţii statuării complementare a unor norme noi vizând aspecte nereglementate încă în domeniul relaţiilor internaţionale care ar putea evolua spre stări conflictuale
În privinţa normelor existente, evaluarea este relativ simplă: fiecare actor este evaluat în funcţie de gradul (g) de respectare a normelor care reglementează comportamentul în cazul conflictual vizat.
2.3.a. Probabilitatea escaladării conflictului (Pec) este complementară (invers proporţională) gradului de respectare a normelor internaţionale în domeniu, adică:
Pec = 1-gRre
unde:
Pec = probabilitatea escaladării conflictului;
g = gradul de respectare a normelor existente;
R = respectarea reglementărilor internaţionale;
re = măsura reglementărilor existente.
În cazul reglementărilor existente, probabilitatea şi efectele escaladării conflictului este direct proporţională cu evoluţia pierderilor. Cu cât pierderile sunt mai mari, cu atât efectele conflictului sunt mai mari, adică:
Ef = Pec • R
în care:
Ef = efecte;
Pec = probabilitatea escaladării conflictului;
P
R = rata = —
T
2.3.b. Normele internaţionale actuale nu acoperă mai ales domeniul inteligenţei artificiale (IT), impunându-se reglementări adecvate pentru contracararea eventualelor stări conflictuale.
Această situaţie se poate evidenţia conturând o probabilitate adecvată:
Pri = 1-grn
unde:
Pri = probabilitatea apariţiei/escaladării unor conflicte specifice situaţiilor nereglementate (reglementări inexistente);
grn = gradul de statuare şi de implementare a reglementărilor noi adecvate.
În lipsa reglementărilor, probabilitatea şi efectele eventualei apariţii/ escaladării unui conflict sunt similare situaţiei evaluate la pct. 2.3.a.
Eficienţa statuării unor noi reglementări adecvate situaţiilor încă nereglementate, constă în diminuarea probabilităţii apariţiei/escaladării şi, în consecinţă, reducerea efectelor negative, respectiv rata pagubelor descreşte în măsura respectării noilor reglementări. În caz contrar, evaluarea este similară celei prezentate la pct. 2.3.a.
III. Concluzii
Considerentele şi posibilele evaluări prezentate conturează şi cuantifică spectrul unor situaţii conflictuale violente şi efectele acestora.
Războiul impune mai ales obiective politice şi economice prin violenţă armată. El rămâne totuşi o limită a comportamentului uman.
Efectele conflictelor şi ripostelor neconvenţionale se manifestă în funcţie de gravitatea crizelor potenţelor asimetrice.
Evoluţia omenirii în imperiul globalizării antrenează extinderea perspectivelor gândirii strategice întrucât formele de manifestare a violenţei, preponderent armate, devin tot mai complexe, proliferează haotic, în planuri multiple iar asimetriile sunt incontrolabile.
De aceea se impun măsuri adecvate de gestionare optimă a securităţii – naţionale, regionale şi globale – prin mobilizarea eforturilor tuturor factorilor avizaţi, a sistemelor şi subsistemelor locale, regionale şi internaţionale, inclusiv a structurilor militare ale acestora. Astfel se stimulează capacitatea de reacţie necesară, operativă, efectivă şi controlată de societate.
Toate statele şi organismele militare militează pentru soluţii politice: tratative în loc de ostilităţi, descurajare în loc de confruntare şi negocieri în loc de război. Dreptul internaţional, Charta ONU, Convenţiile de la Haga şi de la Geneva, precum şi toate celelalte reguli adoptate privind războiul trebuie respectate.
În fapt, dialogul costă mai puţin decât confruntarea armată şi, până la urmă, chiar şi războiul se termină printr-o convenţie.
De aceea, conflictele internaţionale şi cele naţionale pot şi trebuie să fie prevenite, urmărind, cunoscând şi înţelegând, permanent şi competent, evoluţia societăţii omeneşti şi a particularităţilor sociale regionale şi locale şi optimizând modalităţile de soluţionare a adversităţilor pentru a se evita confruntările violente cu efectele lor imprevizibile.

[1] GEAMĂNU Grigore, Drept internaţional public, vol I, Editura Didactică şi Pedagogică, Bucureşti, 1981, p.

